RESOLUCIÓN do 16 de xuño de 2021, da Secretaría Xeral para o Deporte, pola que se publica a relación definitiva das solicitudes desestimadas e inadmitidas e a relación provisional das admitidas e baremadas, presentadas ao abeiro da Resolución do 5 de xaneiro de 2021, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2021 (código de procedemento PR949A).
Vicepresidencia primeira e Consellería de Presidencia, Xustiza e Turismo — III. Outras disposicións — 25/06/2021

Antecedentes de feito:
Primeiro. No Diario Oficial de Galicia número 24, do 5 de febreiro de 2021 publicouse a Resolución do 5 de xaneiro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2021 (código de procedemento PR949A). O prazo de presentación das solicitudes rematou o 5 de marzo de 2021.
Segundo. Na data do 27 de abril de 2021 publícase a Resolución do 15 de abril de 2021, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas á emenda, as solicitudes en motivo de inadmisión e as solicitudes admitidas, presentadas ao abeiro da Resolución do 5 de xaneiro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2021 (código de procedemento PR949A). Unha vez rematado o prazo para formular reclamacións, emendar erros e a falta de documentación, o órgano instrutor deu traslado á Comisión de Valoración para os efectos de proceder á valoración das solicitudes conforme os criterios establecidos nas bases da convocatoria.
Terceiro. Na data do 7 de xuño de 2021 tivo lugar a Comisión de Valoración, que emite o seu informe cunha relación das solicitudes presentadas ordenadas por orde de prelación de maior a menor puntuación en aplicación dos criterios de baremación establecidos na base 13ª.
Fundamentos de dereito:
Primeiro. De conformidade co disposto na base 10ª, a Subdirección Xeral de Plans e Programas será o órgano competente para a instrución do procedemento e elevará proposta de resolución, conforme todo o actuado, á persoa titular da Secretaría Xeral para o Deporte.
Segundo. O artigo 10 da Lei 40/2015, do 1 de outubro, do réxime xurídico do sector público, establece no seu punto 1 que os órganos superiores poderán avocar para si o coñecemento dun ou varios asuntos cuxa resolución lle corresponda ordinariamente ou por delegación aos seus órganos administrativos dependentes, cando circunstancias de índole técnica, económica social, xurídica ou terrritorial o fagan conveniente. Ademais, o punto 2 dispón que, en calquera caso, a avocación se realizará mediante o acordo motivado que deberá serlles notificado aos interesados no procedemento, se os houber, con anterioridade ou simultaneamente á resolución final que se dite.
Terceiro. De conformidade co disposto na base 14.3, o órgano instrutor, en vista do expediente e do informe do órgano avaliador, formulará proposta de resolución provisional. Esta resolución notificarase aos interesados, que disporán dun prazo de dez días para presentar alegacións.
Cuarto. Por tratarse dun procedemento de concorrencia competitiva, e de conformidade co establecido no artigo 45.1.a) da Lei 39/2015, do 1 de outubro, do procedemento administrativo común das administracións públicas, a publicación no DOG producirá os mesmos efectos ca a notificación individualizada. Esta publicación tamén se realizará na páxina web da Secretaría Xeral para o Deporte.
Tendo en conta estes antecedentes,
Primeiro. Avocar a competencia consistente na instrución do procedemento de concesión das subvencións que a base 10ª do anexo I da Resolución do 5 de xaneiro de 2021 lle atribúe á Subdirección Xeral de Plans e Programas, debido á ausencia da persoa titular deste órgano directivo.
Segundo. En vista do expediente e do informe do órgano avaliador, aprobar a proposta de resolución provisional e relacionar as solicitudes das entidades desestimadas e inadmitidas e as solicitudes das entidades admitidas obxecto de valoración.
Terceiro. Publicar a relación definitiva das solicitudes das entidades desestimadas e inadmitidas. Tal relación recóllese no anexo I desta resolución, ordenada alfabeticamente.
Cuarto. Publicar a relación provisional das solicitudes das entidades deportivas admitidas e baremadas. Tal relación recóllese no anexo II desta resolución e indícase no anexo II.a) as entidades que resultarían beneficiarias ata o esgotamento de crédito dispoñible, e no anexo II.b) as entidades que non acadarían a condición de beneficiarias polo esgotamento de crédito dispoñible. A concesión definitiva da subvención estará supeditada ao límite de crédito orzamentario dispoñible e á posterior resolución de concesión por parte da persoa titular da Secretaría Xeral para o Deporte.
Quinto. Estas listaxes publicaranse no Diario Oficial de Galicia e exporanse tamén na páxina web http://deporte.xunta.gal/
Sexto. As persoas interesadas disporán dun prazo de dez (10) días hábiles, contados desde o día seguinte ao da publicación desta resolución no Diario Oficial de Galicia, para formular alegacións.
Santiago de Compostela, 16 de xuño de 2021
Motivo:
a) Federacións deportivas:
b) Clubs e sociedades anónimas deportivas:
1. Entidades beneficiarias ata o esgotamento de crédito:
Federacións deportivas galegas:
Clubs deportivos, sociedades anónimas deportivas e seccións deportivas:
2. Entidades que non acadan a condición de beneficiarias por non haber crédito suficiente para atendelas:
Federacións deportivas galegas:
Clubs deportivos, sociedades anónimas deportivas e seccións deportivas: